આ સમૂહ લગ્નના આયોજકો જણાવે છે, પૂર્વ-પશ્ચિમના યુવાનો માટે આ મિલાપ એ બંને માટે વિન-વિન સિચ્યુએશન છે. ગુજરાતમાં છોકરાઓ સામે છોકરીઓની સંખ્યા ઓછી હોવાથી પાટીદાર યુવાનોને તેમના માટે યોગ્ય છોકરી શોધવામાં મુશ્કેલી પડી રહી છે. 2001માં ગુજરાતમાં 1000 છોકરાઓ સામે 883 છોકરીઓ હતી જ્યારે 2011માં 1000 છોકરાઓ સામે 890 છોકરીઓ છે. ઓડિશામાં છોકરીઓના લગ્ન કરાવવા એ માતા-પિતા માટે માથાના દુખાવા જેવું કામ થઈ પડે છે. છોકરીઓના ગરીબ માતા-પિતા સાસરિયાઓની દહેજ માટેની ડિમાન્ડ પૂરી કરતા કરતા તૂટી જાય છે.